projecte-aina/catalan_government_crawling huggingface dataset:
En aquesta sessió descobriràs l'estat de l'art de la tecnologia més innovadora del món en el camp de la indústria 4.0 a Israel.
Podràs identificar les tecnologies que pots aplicar a la teva empresa, tant de millora com d'eficiència de processos industrials.
L'ecosistema d'innovació d'Israel ha esdevingut un dels ecosistemes més prolífics a escala mundial, situat entre els 5 primers del món.
Durant els últims anys hi ha hagut com a mínim un viatge anual promogut per ACCIÓ en el que han participat grans empreses que buscaven conèixer les tecnologies més punteres en diversos sectors.
Conèixer les tecnologies més innovadores en indústria 4.0.
El responsable d'innovació d'una empresa mitjana o gran de qualsevol sector.
Mar Pérez, directora de l'oficina d'ACCIÓ a Israel
Cas d'empresa que importa tecnologia d'Israel
Miquel Preda, director de màrqueting d'Excelencia-tech, 3D Printing solutions
Les empreses israelianes desenvolupen substituts d'ingredients alimentaris i milloren els processos de fabricació, conservació i envasament d'aliments.
L'experiència d'Israel en la investigació de cèl·lules mare, l'enginyeria de teixits, la microbiologia i la nanotecnologia es manifesta en innovacions en foodtech.
Les empreses catalanes tenen l'oportunitat d'adquirir solucions foodtech, cooperar amb empreses israelianes en projectes conjunts i trobar canals de distribució en els mercats d'Israel i la seva connexió amb Estats Units.
La Generalitat de Catalunya, a través d'ACCIÓ –l'agència per a la competitivitat de l'empresa-, ha obert la convocatòria de dues línies d'ajuts d'1,2 milions d'euros en total per fomentar nous projectes d'R+D entre empreses catalanes i socis d'altres països.
L'objectiu és crear consorcis internacionals per dur a terme projectes empresarials d'R+D d'alt impacte de qualsevol sector, que donin lloc a nous productes i serveis d'alt valor tecnològic o a la millora de processos de producció.
Segons el conseller delegat d'ACCIÓ, Joan Romero, "l'objectiu de l'administració pública és donar suport a projectes empresarials d'R+D que comporten risc però que si tenen èxit, suposen un pas endavant pel teixit productiu del país".
I fer-ho des d'una perspectiva internacional, apunta Romero, "permet a l'empresa catalana accedir a alts nivells d'innovació i tecnologia, nous enfocaments i un know how complementari".
Per tot això, pel conseller delegat d'ACCIÓ, els projectes cooperatius "no sumen, sinó que multipliquen".
Una de les línies són els Nuclis Internacionals d'ACCIÓ, ajuts que es destinen a empreses catalanes que duguin a terme projectes cooperatius d'R+D amb companyies o entitats d'Alemanya, Israel i Xile.
És el fruit dels acords gestionats per les Oficines Exteriors de Comerç i d'Inversions de Catalunya a Berlín, Tel Aviv i Santiago de Xile amb les agències públiques homòlogues d'ACCIÓ en aquests països.
Les agències treballaran conjuntament amb ACCIÓ per detectar empreses dels seus països amb projectes que encaixin amb les característiques de l'empresa catalana, i a la inversa.
D'altra banda, la segona línia són els ajuts Eranet promoguts per la Comissió Europea i finançats en el marc del programa Horizon 2020.
Són projectes que s'hauran de dur a terme entre empreses catalanes i socis de regions de països com Alemanya, Irlanda, Israel, Itàlia, Luxemburg, Noruega, Països Baixos, Turquia, Rússia o altres territoris de l'Estat espanyol.
Actualment, segons el Baròmetre de la Innovació d'ACCIÓ, el 25,4% de les empreses catalanes han adquirit o desenvolupat R+D el 2016 (per sobre del 24,1% del 2015).
A més, el Baròmetre detecta que el 58% de les companyies que han fet R+D el 2016 hi ha destinat més recursos que el 2015, mentre que un 37,2% hi ha invertit els mateixos recursos i només un 4,6%, menys.
Aquest estudi estadístic, presentat recentment, també posa de manifest que un 24,4% de les empreses catalanes considerades innovadores coopera amb socis internacionals.
Segons el conseller delegat d'ACCIÓ, Joan Romero, "l'objectiu de l'administració pública és donar suport a projectes empresarials d'R+D que comporten risc però que si tenen èxit, suposen un pas endavant pel teixit productiu del país"
Polònia és actualment el major receptor de fons europeus.
Fins al 2020, uns 82.000 milions d'euros regaran les inversions del país en infraestructures, gestió energètica i digitalització.
Més enllà d'això, les empreses catalanes poden trobar-hi el seu espai en sectors com l'alimentació, el ferroviari, el packaging o la maquinària industrial i agrícola.
En qualsevol cas, Chabasiewicz adverteix que aportar valor afegit és bàsic per entrar a Polònia.
Aconseguir diferenciar el teu producte serà essencial en un país que ofereix importants incentius a la inversió estrangera, especialment en les zones econòmiques especials.
Empreses catalanes com Some, Audax, FCC, Grifols, Comsa, Roca o Applus ja són presents a Polònia.
L'Oficina Exterior d'ACCIÓ a Varsòvia proporciona serveis a mida, adaptats a les necessitats de cada empresa per facilitar la seva entrada al país.
La cerca de canals de comercialització, la realització d'estudis de mercat o la recerca de personal són només algunes de les ajudes que ACCIÓ et pot proporcionar des de Varsòvia.
40 històries d'èxit d'empreses catalanes
Recull quaranta històries d'èxit d'empreses catalanes extretes de articles publicats a 'La Vanguardia' per la periodista Ariadna Boada.
Es tracta de pimes amb seu a Catalunya que aposten per la innovació com a manera de diferenciar-se i de progressar, ja sigui perquè van sorgir d'una idea innovadors o perquè s'han reinventat al llarg de la seva història.
Exposa casos d'èxit com el de la productora de publicitat Albiñana Films, que tindrà una delegació a Moscou; la consultora en polítiques sanitàries i socials Antares, que ha obert una oficina a París; la firma barcelonina BD, els dissenys de la qual triomfen a l'Aràbia Saudita; o Juanola, que des de fa cent anys produeix les populars pastilles de regalèssia.
En el sector tèxtil, destaquen els casos de l'empresa igualadina Original Buff que exporta a quaranta països la seva bufanda tubular; la firma Círculo de Punto, que comercialitza la roba de Chupa Chups a Europa i Rússia; de la casa Homs tèxtil, que el 2006 va obrir la seva primera botiga a Dubai, entre d'altres.
També presenta casos del sector de l'alimentació, com el de Xocolates Torras, que ara es centra en l'elaboració de xocolata sense sucre; el de Delinostrum.com, que exporta delicadeses espanyoles arreu del món; o el Frudiva, que comercialitza fruita tropical congelada per a gurmets.
Tendències de futur en el sector d'alimentació i begudes
Analitza l'estat del sector de l'alimentació i les begudes tant a Catalunya (on representa el 6% del PIB) com a la resta del món.
Presenta les principals tendències sociodemogràfiques, en el comportament dels consumidors, en la distribució, etc. Les examina, a més, per països i regions i realitza un estudi més exhaustiu del sector a Europa, el Canadà o EUA.
Explica que el menjar envasat representa gairebé el 50% del total de vendes d'aliments, que va arribar a 1.455 milers de milions de dòlars de facturació el 2005.
Es preveu que el mercat creixi un 2,6% entre 2005 i 2010, especialment a l'Europa de l'Est, Llatinoamèrica, l'Àfrica i l'Orient Mitjà.
Els segments principals són els de fleca, els lactis i el menjar refrigerat, i els principals creixements s'esperen en els productes substitutius de menjars, les barretes d'snacks i el menjar refrigerat.
El segment de les begudes va arribar als 1.200 milers de milions de dòlars de facturació el 2005 i es preveu que el mercat creixi un 19% entre 2002 i 2007, especialment en els països emergents.
Considera que els majors creixements els experimentaran les begudes sense alcohol, per sobre de les begudes alcohòliques, a causa de la creixent preocupació per la salut.
De fet, la salut és el driver principal del sector i un dels factors clau en les decisions de compra del consumidor.
Una altra tendència és l'augment de consum d'aliments i begudes fora de la llar.
Destaca també el creixement de la demanda de productes premium, de luxe o de caprici, així com de productes més sofisticats.
Formula una sèrie de propostes per a què els segments prioritaris del sector alimentari català superin amb èxit els reptes del futur.
Recomana, per exemple, elaborar begudes alcohòliques de qualitat; oferir una major informació al consumidor sobre les fruites que pot trobar al mercat, etc.
També defensa innovar en els envasos i formats dels productes de pastisseria; garantir una major qualitat de la carn i seguretat alimentària; invertir en R+D, màrqueting i publicitat per promocionar el consum de productes làctics.
Pel que fa a la distribució, proposa innovar en els formats i en les relacions amb els fabricants i els consumidors.
El sector de l'alimentació a Egipte
El sector de l'alimentació a Egipte té molt potencial.
Entre els avantatges hi ha la població de 79 milions d'habitants, la bona condició climatològica, terreny ric, una moneda devaluada front un euro fort, mà d'obra barata i un creixement de la disponibilitat de mà d'obra qualificada.
També és important la proximitat al mercat europeu i l'augment de cost dels mercats turc i marroquí el fa interessant.
La indústria dels aliments processats ha registrat un creixement anual del 22% en els últims 10 anys a causa, en gran part, del creixement de la demanda interna i de les exportacions.
Per contra, Egipte té grans mancances, principalment el baix desenvolupament tecnològic i la maquinària antiquada, coses que fan que els productes egipcis, moltes vegades, tinguin problemes a arribar als nivells estàndards internacionals de qualitat.
Els subsectors amb un potencial especial són l'oli d'oliva, les olives de taula, les verdures dessecades, els derivats del tomàquet, les verdures i fruites congelades, els sucs i polpa, les espècies i herbes i els formatges i quallades.
Perfila les principals tendències globals que afectaran als aliments del futur.
L'augment de la població farà créixer el consum de carn (i el de cereals per alimentar al bestiar) i de cereals, principalment en els països de desenvolupament.
El rendiment de les collites minvarà per l'escalfament global i part dels conreus es dedicaran a produir biocombustibles.
Afirma que aquests sectors faran pujar considerablement el preu dels aliments.
A més, les consumidors donen cada vegada més importància a la salut i prefereixen productes més saludables, i continua creixent la seguretat alimentària.
Totes aquestes tendències, afegeix, estan relacionades amb la recerca i el desenvolupament d'aliments i ja s'estan signant acords de cooperació.
Assegura que els aliments de futur es desenvoluparan en els Països desenvolupats i això genera noves oportunitats de negoci per a les empreses catalanes.
Això farà canviar els hàbits alimentaris dels consumidors i crearà noves oportunitats.
Es desenvoluparan etiquetes de radio-control a les vaques per detectar malalties, es dissenyaran bosses de plàstic que canviaran de color si hi ha certs bacteris, etc.
Aquesta guia recull 20 estratègies per posar a la pràctica l'economia circular en empreses del sector agroalimentari així com l'experiència d'èxit de 10 empreses locals i internacionals.
A Europa només s'aprofita el 5% del valor original dels materials i energia utilitzats, la qual cosa posa de manifest la necessitat d'implementar estratègies d'economia circular, particularment davant del fet que els recursos de què disposem són limitats.
Aquesta guia inclou el sector agrari (agricultura, ramaderia, pesca i silvicultura) i agroalimentari (fabricació d'aliments i begudes).
En conjunt, aquest sector representa un 17% del Producte Interior Brut (PIB) industrial de Catalunya.
Les 20 estratègies d'economia circular s'han agrupat en cinc categories:
La selecció de 10 empreses locals i internacionals descriu les experiències d'èxit de Coffee Flour, Espigoladors, Matorka, Roia Ecocarn, Agriprotein, Indulleida, Wet Green, Grefusa, Mahou San Miguel i Cellers Torres.
Silvio Elías, director general d'Ecoveritas, explica en aquest vídeo com funciona la "cuina d'aprofitament" de l'empresa, que actualment processa 3.000 tones d'excedents en forma de cremes, melmelades i altres productes.
El full de ruta de Veritas per al 2022 és seguir aplicant mesures d'economia circular per arribar a l'objectiu "residu 0".
Veritas neix l'any 2002 de la mà de quatre amics amb el propòsit de millorar l'alimentació de les persones.
Actualment Veritas compta amb 51 botigues que comercialitzen productes ecològics.
L'any 2013, l'empresa posa en marxa una "cuina d'aprofitament" amb l'objectiu de reduir el malbaratament dels aliments a la seva xarxa de supermercats.
És una estratègia de l'anomenada economia circular.
Actualment, prop del 40% de les fruites i verdures que abans tenien com a destí el contenidor orgànic s'aprofita en la forma d'un nou producte cuinat, com ara sopes, cremes o compotes.
Per al futur, Veritas vol seguir avançant i aplicar l'economia circular al packaging: s'està replantejant quins materials es poden fer servir perquè els envasos puguin provenir d'excedents alimentaris.
I donem a conèixer també les tradicions.
Oferim des de la possibilitat de fer de pastor, de fer formatge o de fer cervesa artesana fins a conèixer les ciutats des del punt de vista de l'herència de les cultures que hi han viscut o les rutes amb les quals es combina gastronomia i vinicultura tradicional...
Posa'm un exemple de com feu viure les tradicions.
Fa poquet hem creat unes rutes turístiques per viure les tradicions del territori durant tot un dia.
Com ara viure una tarda-nit com ho feien els pescadors de la Costa Brava, en una barraca típica, fent una sardinada o suquet de peix amb rom cremat, interactuant amb un petit grup d'havaneres que canten sense micròfons ni altaveus.
Heu trobat, sens dubte, el vostre espai en aquest món tant trillat com el de la promoció turística.
Amb la nostra plataforma, els operadors turístics nacionals i internacionals troben un ampli catàleg d'experiències i rutes que poden vendre als seus clients per completar el seu paquet turístic.
Però, a més, també agrupem experiències d'agències de viatges, entitats, etc.. que l'usuari final pot comprar directament.
Vaja, que oferiu un paquet d'experiències de tradicions i costums locals.
Identifiquem, creem, agrupem i comercialitzem un catàleg d'experiències turístiques amb les quals es viuen els oficis, les tradicions, els costums, les llegendes del territori amb l'objectiu que tots els agents implicats les trobin fàcilment i puguin comprar-les o vendre-les.
Per què el sector turístic d'experiències i no un altre més vinculat al vostre passat laboral?
Perquè això agrada al consumidor.
I nosaltres som consumidors d'aquest tipus d'experiències i vam trobar una sèrie de necessitats en el sector que creiem que podem satisfer tant des del punt de vista dels agents comercialitzadors passant pels productors i creadors d'activitats i acabant pels usuaris finals... d'aquí neix Vívelus.com.
Fa 10 anys vam muntar una altra empresa que vam haver de tancar.
Van ser dos anys molt intensos en la nostra vida professional, amb moments molt bons i de no tant bons però dels quals vam aprendre moltíssim.
Què serà Vivelus.com d'aquí a tres anys?
L'objectiu de Vivelus.com és ser el primer majorista d'experiències de turisme cultural i creatiu, inicialment en l'àmbit de Catalunya, però també a l'àmbit nacional.
Esperem el 2018 haver consolidat el catàleg a la resta d'Espanya i tenir la plataforma de comercialització totalment desenvolupada.
I quan les agències de viatges, tour operadors... puguin comprar i vendre al turista aquest tipus d'experiències, en paquets o en activitats puntuals, exportarem el model de negoci a d'altres territoris europeus.
I on trobaré Thaïs Zorrilla i Ricard Sanz d'aquí a tres anys?
Hi confiem molt en el projecte!
Comprovar els efectes saludables del consum de suc de taronja 100% natural en persones lleugerament hipertenses.
Aquest és l'objectiu de l'estudi que el Centre Tecnològic de Nutrició i Salut de Reus (CTNS) durà a terme durant 12 setmanes després d'haver guanyat una licitació pública amb competidors de tot el món.
Valorat en més de mig milió de dòlars, l'estudi està finançat pel consorci internacional Citrus Health Claim Initiative, format per l'Estat de Florida, l'Associació Internacional de fabricants de sucs i els grans productors de cítrics i sucs del Brasil.
Al llarg de tres mesos, un total de 252 voluntaris lleugerament hipertensos, però que no es mediquin, beuran mig litre de suc de taronja natural al dia.
Durant aquest període, els científics del CTNS realitzaran sis controls diaris als voluntaris per avaluar els efectes de l'hesperidina –un component del suc– sobre la pressió sanguínia.
L'estudi utilitzarà diversos marcadors bioquímics, antropomètrics i de salut.
Aquesta intervenció nutricional paral·lela, amb cegament doble controlat amb placebo, ha permès al centre proclamar-se guanyador del concurs internacional convocat pel Florida Department of Citrus, al qual es van presentar una dotzena de centres europeus i americans.
La proposta suposa la realització de més de 1.700 consultes de seguiment, l'anàlisi de més de 26.000 mostres de plasma i el consum de 7.000 litres de suc de taronja 100% natural procedent de Florida.
El CTNS espera poder presentar els resultats de l'estudi al setembre del 2017.
El Centre Tecnològic de Nutrició i Salut ( CTNS ) disposa de la marca TECNIO que atorga la Generalitat de Catalunya, a través d'ACCIÓ, per identificar els centres tecnològics i grups universitaris experts en investigació industrial i transferència tecnològica a Catalunya.
Consulta amb nosaltres si tu també tens una idea innovadora!
El CTNS lidera el major estudi mundial sobre els efectes beneficiosos de l'hesperidina, un component del suc de taronja.
La investigació està finançada pel Citrus Health Claim Initiative i valorada en més de 500.000 dòlars.
Durant 3 mesos es farà un seguiment diari dels paràmetres bioquímics, antropomètrics i de salut de 252 voluntaris
Les previsions indiquen que la carn porcina seguirà sent la carn més consumida pels països desenvolupats i que el creixement del consum mundial es concentrarà a l'Àsia.
L'estudi sobre l' actualització estratègica del sector carni porcí a Catalunya presenta els principals objectius, la quantificació i la identificació de tendències del sector, així com els canvis en el negoci i la definició dels principals reptes estratègics per a aquesta indústria.
Les estimacions del dimensionament del sector carni porcí apunta que Catalunya produeix 1,6 milions de tones de carn de porc a l'any, un 44 % del total de la producció de l'Estat espanyol.
L'estudi posa de manifest la importància de la internacionalització per a aquest sector.
De fet, Catalunya exporta més carn de porc fresca i congelada que països com Bèlgica, Brasil, França o Polònia.
Així, l'any 2014 les exportacions catalanes del sector carni en general van assolir els 2.600 milions d'euros, un 81 % de les quals corresponen a la carn de porc.
La majoria de carn que s'exporta és fresca i congelada, i el repte ara és intensificar les vendes a l'exterior dels elaborats carnis de porc, com els embotits.
L'estudi també apunta que l' evolució de les preferències dels consumidors estaran determinades per la salut, l'aparició de nous substitutius, la convivència amb innovacions en el packaging, l'adaptació cap a productes fàcils de consumir en qualsevol lloc i moment i l'especialització en productes gurmet adaptats a les diferències culturals de cada país.
Allergychef és una plataforma per a celíacs?
També ens mereixem sortir a sopar els caps de setmana i riure una estona, no? (riu).
Allergychef és la primera plataforma de reserves en línia de restaurants per a celíacs, al·lèrgics i intolerants alimentaris.
Però molts, moltíssims, usuaris potencials.
Ho hem de fer bé... i ràpid! (riu)
Qui era Marina Saurí abans d'Allergychef i qui és ara?
Abans d'Allergychef era una dissenyadora amb moltes inquietuds emprenedores.
El fet d'estar treballant a San Francisco i viure a l'epicentre del món startup, em va fer veure que jo també podia emprendre i aportar solucions creatives a problemes reals.
Quan tu ets la primera persona interessada a resoldre un problema (i més quan es tracta d'un problema de salut) faràs tot el possible per tirar l'empresa endavant.
Penso que els emprenedors necessitem tenir sempre un objectiu que ens motivi per poder lluitar quan les coses no surten com voldríem.
A més, hi ha res millor que muntar un negoci coneixent a la perfecció les necessitats dels teus usuaris?
Anem a trencar o a confirmar un tòpic.
Com a dona emprenedora, tens algun avantatge i/o desavantatge?
Igualtat d'oportunitats! (riu).
L'edat sí que m'influencia: ara tinc les ganes i la situació personal perfecte per poder emprendre.
Visitaràs Allergychef quan vulguis anar a un restaurant que t'atengui com et mereixes.
Tots els restaurants que pots trobar a Allergychef han estat formats i preparats per atendre qualsevol al·lèrgia o intolerància alimentària, així que prenen totes les mesures necessàries per evitar la contaminació creuada, a més de disposar de productes específics com pa, postres o cervesa sense gluten.
I si Allergychef hagués nascut als Estats Units?
La idea es va gestar des d'allà, quan encara vivia als Estats Units.
Però érem conscients que necessitaríem molta ajuda i des d'allà hauria estat més difícil.
Però és un mercat molt interessant per a vosaltres!
Sobretot pel nombre d'afectats i per la predisposició dels restaurants a oferir més valor als seus clients.
Sabem que amb l'experiència que hem adquirit aquí podrem abordar el mercat americà amb molta més força i coneixement.
Us heu plantejat obrir a més països?
Una manera de fidelitzar el client?
No només vull poder anar de restaurants a la meva ciutat, sinó també quan viatjo!
Quins són els propers passos d'Allergychef?
Canviar el món per aquests col·lectius.
El dia que cap al·lèrgic o intolerant tingui problemes per sortir a menjar fora de casa s'haurà complert.
Així que tenim molta feina per fer!
El Mapa Global d'Oportunitats conclou que els cinc sectors amb un major nombre d'oportunitats per a les empreses catalanes que vulguin exportar a nivell mundial són:
El Mapa Global d'Oportunitats ha identificat un total de 481 oportunitats a nivell mundial.
Per àrees geogràfiques, les oportunitats amb major incidència varien en funció de cada zona:
Xile és un país divers, amb un bon clima i una elevada productivitat.
La seva economia es troba entre les més dinàmiques del món i està clarament enfocada a l'exterior, amb un elevat volum d'exportacions i importacions gràcies a la qualitat i disponibilitat de la seva matèria primera, les seves condicions fitosanitàries, els seus costos de producció competitius i els acords comercials que el vinculen amb els principals mercats amb futur.
També en destaca el seu atractiu de cara a la inversió estrangera i, en aquest sentit, cal tenir en compte que es troba entre els 20 primers països receptors d'inversió estrangera, i en els primers llocs quan a ambient de negocis i llibertat econòmica.
L'Estat espanyol és el segon inversor estranger a Xile, i primer de la UE.
Xile ofereix les condicions òptimes per fer de plataforma d'accés a mercats com el brasiler, el japonès o el xinès, ja que és molt més barat exportar des de Xile que fer-ho des de casa nostra.
El país llatinoamericà, al seu torn, necessita agregar valor a la seva oferta exportable, tecnologia i innovació.
L' alimentació és un dels sectors més propicis per a la inversió estrangera.
Xile ocupa el 16è lloc en el rànquing de països exportadors d'aliments i begudes i és un dels països al món en què el sector alimentari té un lloc més preponderant en participació al PIB.
Els principals sectors són la transformació de fruites, verdures i productes del mar, els ingredients, les llavors, el vi, els productes lactis, els equipaments, el packaging.
Hi ha altres oportunitats per desenvolupar en la transformació de carn, la valoració d'algues, la fleca i pastisseria industrial, i la nutrició i salut animal, entre d'altres.
El sector públic està fent un ingent esforç per posicionar els productes d'origen xilè amb diversos programes i marques sectorials.